
Ehituslubade ning kirjalike nõusolekute väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Vahtra tn 3 kinnistu omanikult ehituslubade ning kirjalike nõusolekute väljastamise taotlused koos seadusega ettenähtud korras kooskõlastatud ehitusprojektiga ja riigilõivu maksekorraldustega. Esitatud dokumentides ehitusseaduse § 16 lõikes 4 ning §24 toodud ehitusloa ning kirjaliku nõusoleku väljastamise keeldumise põhjused puuduvad. Seega, ehitistele võib väljastada ehitusload ning kirjalikud nõusolekud 

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Ehitusseaduse § 23 lõike 1  kohaselt ehitusloa väljastab ja tunnistab kehtetuks kohalik omavalitsus:
2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.4. Narva Linnavolikogu 29.05.2003 määrus nr 28/17 „Narva Linnavalitsuse kirjalike nõusolekute väljastamise ja nende väljastamisest keeldumise õiguse delegeerimine“.
3. OTSUS

3.1.Väljastada ehitusload Vahtra tn 3 kinnistule Politsei- ja Päästeameti ühishoone, varjualuse, garaaži ning lüüsi püstitamiseks;

3.2. Väljastada kirjalikud nõusolekud Vahtra tn 3 piirdeaia, kaugküttetorustiku, külmaveetorustiku, elektri maakaabelliini, välisvalgustuse, sademeveekanalisatsiooni, olmereoveekanalisatsiooni ning drenaaži ehitamiseks.

4. RAKENDUSSÄTTED

4.1. Käesolev korraldus jõustub seadusega ettenähtud korras;

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

